A Törvényszék 2017. július 7-i ítélete – Arbuzov kontra Tanács
(T-221/15. sz. ügy)1
(„Közös kül- és biztonságpolitika – Az ukrajnai helyzetre tekintettel hozott korlátozó intézkedések – A pénzeszközök befagyasztása – Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó – A felperes nevének fenntartása a jegyzékben – A megfelelő ügyintézés elve – Védelemhez való jog – Indokolási kötelezettség – Nyilvánvaló mérlegelési hiba – Tulajdonhoz való jog”)
Az eljárás nyelve: cseh
Felek
Felperes: Sergej Arbuzov (Kijev, Ukrajna) (képviselők: M. Machytková és V. Fišar ügyvédek)
Alperes: az Európai Unió Tanácsa (képviselők: J.-P. Hix és A. Westerhof Löfflerová meghatalmazottak)
Az ügy tárgya
Az EUMSZ 263. cikkén alapuló, és az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2015. március 5-i 2015/364/KKBP tanácsi határozat (HL 2015. L 62., 25. o.), az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2015. március 5-i 2015/357/EU tanácsi végrehajtási rendelet (HL 2015. L 62., 1. o.), az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat módosításáról szóló, 2016. március 4-i 2016/318/KKBP tanácsi határozat (HL 2016. L 60., 76. o.) és az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2016. március 4-i 2016/311/EU tanácsi végrehajtási rendelet (HL 2016. L 60., 1. o.) megsemmisítésére irányuló kérelem, amennyiben e jogi aktusok a felperesre vonatkoznak.
Az ítélet rendelkező része
A Törvényszék a keresetet elutasítja.
Sergej Arbuzov maga viseli saját költségeit, valamint az Európai Unió Tanácsa részéről felmerült költségeket.
____________
1 HL C 279., 2015.8.24.